Aktuariële Genootskap van Suid-Afrika

Die Aktuariële Genootskap van Suid-Afrika (AGSA) is die bestuursliggaam van die aktuariële beroep in Suid-Afrika. Om professionele lidmaadskap tot die Genootskap te verkry, moet die voorgeskrewe eksamens van die Genootskap afgelê word. Voor 2010 is lidmaadskap verkry deur die eksamens van ander erkende aktuariële organisasies, soos die Instituut van Aktuarisse in Londen of die Fakulteit van Aktuarisse in Edinburg, te voltooi.

AGSA bied drie professionele aanwysings aan:
 Vennoot van die Aktuariële Genootskap (AMASSA, Associate (Member) of the Actuarial Society of South Africa)
 Genoot van die Aktuariële Genootskap van Suid-Afrika (FASSA, Fellow of the Actuarial Society of South Africa)
 Geoktroieerde Bedryfsrisiko-aktuaris (CERA, Chartered Enterprise Risk Actuary)

Om as Vennoot of Genoot tot die Genootskap toegelaat te word, is 'n baccalaureusgraad, nie noodwendig in aktuariële wetenskap nie, 'n voorvereiste. Lede van die Genootskap wat as Vennoot of Genoot toegelaat is, mag hulself aktuaris noem. AMASSA of FASSA is voorvereistes om as CERA aangewys te word.

AGSA se professionle aanwysings word erken deur die Instituut en Fakulteit van Aktuarisse in die Verenigde Koninkryk ('n genootskap wat na die samesmelting van die Instituut van Aktuarisse in Londen en die Fakulteit van Aktuarisse in Edinburg in 2010 gevorm is), die Genootskap van Aktuarisse in Ierland, en die Instituut van Aktuarisse in Australië.

Benewens die Genootskap se professionele aanwysings, laat dit persone onder studente- of biblioteeklidmaatskap tot die Genootskap toe. Studentelidmaatskap is vir diegene wat die eksamens aflê, en biblioteeklidmaatskap is vir diegene wat nie beoog om as aktuaris te kwalifiseer nie, maar wat toegang tot die vaklektuur wat deur die Genootskap vrygestel word, wil hê.

Kursusse

Deel A1: Grondslag Tegnies 

 A101: Waarskynlikheid en wiskundige statistiek
 A102: Ekonomie
 A103: Finansies en finansiële verslaggewing

Deel A2: Intermediêr Tegnies 

 A201: Finansiële wiskunde
 A202: Modelle
 A203: Gebeurlikhede
 A204: Statistieke metodes
 A205: Finansiële ekonomie

Deel A3: Kernbeginsels 

 A301: Aktuariële risikobestuur
 A302: Kommunikasie

Indien aan die Genootskap se voorgeskrewe standaard voldoen word vir ekwivalente vakke aan A101 tot A302 by 'n tersiêre onderriginstelling, kan 'n kandidaat na die diskresie van die Genootskap van die aflê van hierdie eksamens vrygestel word.

Deel A3: Vennootskapsprofessionalismevaardighede 

 A401: Besigheidbewustheidmodule
 A402: Modeldokumentasie, -analise, en -verslaggewing
 A403: Vennootskapswerkplekvaardighede
 A404: Vennootskapsprofessionalismekursus

A401, A402, en A404 is bywoningskursusse wat formele assessering insluit. A403 is 'n geïntegreerde werkplekoorsigprogram.

Deel F1: Genootskapsbeginsels 

 F101: Gesondheidsorgbeginsels
 F102: Lewensassuransiebeginsels
 F103: Korttermynversekeringsbeginsels
 F104: Pensioen- en ander voordelebeginsels
 F105: Finansies- en belegginsbeginsels
 F106: Bedryfsrisikobestuur

Hierdie vakke kan ook as deel van nagraadse programme by geakkrediteerde universiteite afgelê word.

Deel F2: Genootskapstoepassings 

 F200: Navorsingskeuse
 F201: Gesondheidsorgtoepassings
 F202: Lewensassuransietoepassings
 F203: Korttermynversekeringstoepassings
 F204: Pensioen- en ander voordeletoepassings
 F205: Belegginstoepassings
 F210: Algemene praktykmodule

Deel F3: Genootskapsprofessionalismevaardighede 

 F303: Genootskapswerkplekvaardighede
 F304: Genootskapsprofessionalismekursus

F304 is 'n bywoningskursuss wat formele assessering insluit. F403 is 'n geïntegreerde werkplekoorsigprogram.

Geskiedenis 

 1948: Die Aktuariële Genootskap van Suid-Afrika hou hul inhuldigende vergadering op 22 Desember.
 1966: Die SA 56-62 Sterftetafels word gepubliseer.
 1972: Die eerste jaarlikse Konvensie word in Seepunt gehou.
 1973: Tom Murray ontvang die eerste Murray-medalje.
 1978: Die JSE-Aktuarisse-indeks word van stapel gestuur.
 2001: Die eerste volume van die Suid-Afrikaanse Aktuariële Joernaal word gepuliseer.
 2009: Die Suid-Afrikaanse aktuariële kwalifikasie word op 23 November ingestel.
 2010: AGSA tree as gasheer op vir die Internasionale Kongres van Aktuarisse van 7 tot 12 Maart. Dit was die eerste keer dat die gebeurtenis in Afrika plaasvind.

Sien ook 
Aktuariële Praktykstandaarde en Raadgewende Praktyknotas

Verwysings

Eksterne skakels 
 Amptelike webwerf 

Aktuariële Genootskap van Suid-Afrika